Propunere de DECIZIE A CONSILIULUI ȘI A COMISIEI privind poziția care urmează să fie adoptată în numele Uniunii și al Comunității Europene a Energiei Atomice în cadrul Consiliului de asociere instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în legătură cu adoptarea regulamentului de procedură al Consiliului de asociere și al Comitetului de asociere, cu instituirea a două subcomitete și cu delegarea anumitor competențe de către Consiliul de asociere Comitetului de asociere reunit în configurația comerț /* COM/2014/0636 final - 2014/0296 (NLE) */





Propunere de DECIZIE A CONSILIULUI ȘI A COMISIEI privind poziția care urmează să fie adoptată în numele Uniunii și al Comunității Europene a Energiei Atomice în cadrul Consiliului de asociere instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în legătură cu adoptarea regulamentului de procedură al Consiliului de asociere și al Comitetului de asociere, cu instituirea a două subcomitete și cu delegarea anumitor competențe de către Consiliul de asociere Comitetului de asociere reunit în configurația comerț EXPUNERE DE MOTIVE 1. CONTEXTUL PROPUNERII / ISTORIC Propunerea anexată constituie instrumentul juridic pentru autorizarea poziției Uniunii și a Comunității Europene a Energiei Atomice care urmează să fie adoptată în cadrul Consiliului de asociere instituit prin Acordul de asociere („acordul”) dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în legătură cu adoptarea regulamentului de procedură al Consiliului de asociere și al Comitetului de asociere, cu instituirea a două subcomitete și cu delegarea anumitor competențe de către Consiliul de asociere Comitetului de asociere reunit în configurația comerț. La 10 mai 2010, Consiliul a autorizat Comisia să inițieze negocieri cu privire la un nou Acord de asociere cuprinzător și ambițios, inclusiv cu privire la partea acestuia referitoare la zona de liber schimb aprofundat și cuprinzător (ZLSAC). Negocierile privind acest acord cuprinzător și ambițios între UE și Georgia au fost lansate în iulie 2010. Negocierile privind partea referitoare la ZLSAC a acordului au fost lansate în februarie 2012. La data de 29 noiembrie 2013, Uniunea Europeană și Georgia au parafat textul acordului. Acordul de asociere este cel mai avansat acord de acest tip negociat vreodată de UE, în special în ceea ce privește comerțul și integrarea economică, depășind cu mult o simplă deschidere a pieței. Obiectivul este accelerarea procesului de adâncire a relațiilor politice și economice dintre Georgia și UE, precum și avansarea pe calea integrării economice treptate a Georgiei în cadrul pieței interne a UE în domeniile selectate, în special prin instituirea unei zone de liber schimb aprofundat și cuprinzător. La data de 16 iunie 2014, Consiliul a adoptat decizia sa[1] privind semnarea, în numele Uniunii Europene și al Comunității Europene a Energiei Atomice și al statelor membre ale acestora, și aplicarea cu titlu provizoriu a anumitor dispoziții ale Acordului de asociere, inclusiv a celor privind zona de liber schimb aprofundat și cuprinzător dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte. Ulterior, acordul a fost semnat la Bruxelles, vineri 27 iunie 2014, în cadrul Consiliului European. Georgia a ratificat acordul la data de 18 iulie 2014 și, în cursul aceleiași luni, a îndeplinit, în paralel cu Uniunea Europeană, procedurile de notificare necesare. Prin urmare, în conformitate cu articolul 431 din acord, anumite dispoziții ale acestuia (menționate la articolul 3 din Decizia Consiliului din 16 iunie 2014 privind semnarea și aplicarea cu titlu provizoriu a acordului cu Georgia) se aplică cu titlu provizoriu începând cu data de 1 septembrie 2014, în așteptarea ratificării de către statele membre ale UE. Punerea în aplicare cu titlu provizoriu este prevăzută în scopul de a se asigura echilibrul dintre interesele economice reciproce și valorile comune și de a se răspunde dorinței comune a UE și a Georgiei de a începe să pună în aplicare și să asigure respectarea părților eligibile ale acordului pentru a se accelera, înainte de încheierea acordului, impactul reformelor asupra unor aspecte sectoriale specifice. 2. REZULTATELE NEGOCIERILOR Titlul VIII din acordul cu Georgia prevede cadrul instituțional care este necesar pentru buna funcționare și punerea în aplicare corespunzătoare a acordului. Acordul instituie un consiliu de asociere [articolul 407 alineatul (1)] la nivel ministerial pentru a supraveghea și a monitoriza punerea în aplicare și aplicarea acordului. De asemenea, s-a instituit [prin articolul 407 alineatul (1) din acord] un comitet de asociere care pregătește reuniunile și deliberările Consiliului de asociere, pune în aplicare, dacă este cazul, deciziile Consiliului de asociere și, la nivel general, asigură continuitatea relațiilor de asociere și buna funcționare a acordului. Atât Consiliul de asociere, cât și Comitetul de asociere pot decide să instituie orice alt subcomitet sau organism care îi poate asista în îndeplinirea sarcinilor lor, stabilind componența, sarcinile și modul de funcționare al respectivelor subcomitete sau organisme. De asemenea, Consiliul de asociere este împuternicit să modifice sau să actualizeze anexele la acord [articolul 406 alineatul (3) din acord]. Acesta poate delega Comitetului de asociere oricare dintre competențele sale, inclusiv competența de a lua decizii cu caracter obligatoriu [articolul 408 alineatul (2) din acord]. Comitetul de asociere se reunește într-o configurație specifică pentru a soluționa toate chestiunile care rezultă din dispozițiile de la titlul IV (Comerț și aspecte legate de comerț) din acord [articolul 408 alineatul (4) din acord]. Partea din acord referitoare la zona de liber schimb aprofundat și cuprinzător prevede subcomitete specifice pentru măsurile sanitare și fitosanitare, sectorul vamal, indicațiile geografice, precum și comerțul și dezvoltarea durabilă, care au sarcina de a asista Comitetul de asociere reunit în configurația comerț în îndeplinirea sarcinilor sale. Sunt prevăzute, de asemenea, foruri pentru cooperarea cu societatea civilă și pentru cooperarea parlamentară. Pentru a asigura punerea în aplicare în mod corespunzător și în timp util a părții din acord referitoare la zona de liber schimb aprofundat și cuprinzător, în special în ceea ce privește actualizările sau modificarea mai multor anexe la acord care se referă la comerț, se sugerează ca respectivele competențe să fie delegate de către Consiliul de asociere Comitetului de asociere reunit în configurația comerț. O astfel de delegare va asigura legătura necesară dintre discuțiile tehnice desfășurate în cadrul acestui comitet cu privire la punerea în aplicare a angajamentelor referitoare la comerț, inclusiv a celor care au ca obiect procesul de apropiere a legislației Georgiei de acquis-ul UE, și va crea condiții pentru a se întreprinde în timp util acțiuni ca urmare a acestor discuții. În vederea finalizării cadrului instituțional și pentru a permite desfășurarea de discuții la nivel de experți cu privire la domeniile-cheie care se încadrează în sfera de aplicare provizorie a acordului, se sugerează instituirea a două subcomitete, denumite după cum urmează: (1) Subcomitetul pentru justiție, libertate și securitate (JFS); (2) Subcomitetul pentru cooperarea economică și în alte sectoare. Obiectivul subcomitetelor este de a se concentra asupra domeniilor în care se preconizează obținerea unor rezultate concrete, mai degrabă decât să aibă în mod obligatoriu pe ordinea de zi aceleași subiecte, an de an. Într-un stadiu ulterior, se pot institui subcomitete suplimentare, cu acordul părților. Acordul de asociere prevede o cooperare sectorială amplă, acordându-se o atenție specială sprijinirii reformelor esențiale, redresării și creșterii economice, guvernanței și cooperării sectoriale în 28 de domenii, printre care: justiția, energia, transporturile, statisticile, protecția și punerea în valoare a mediului, cooperarea industrială și cea în domeniul întreprinderilor mici și mijlocii, agricultura și dezvoltarea rurală, politicile sociale, cooperarea la nivelul societății civile, protecția consumatorilor, reforma administrației publice, educația, formarea și tineretul, precum și cooperarea culturală. În toate aceste domenii, cooperarea consolidată pornește de la baza oferită de cadrele actuale, atât cele bilaterale, cât și cele multilaterale, și are ca obiectiv ca dialogul și schimbul de informații și de bune practici să devină mai sistematice. Un aspect-cheie al capitolelor referitoare la cooperarea sectorială îl reprezintă setul cuprinzător de măsuri de apropiere treptată, după caz, de acquis-ul UE, set prevăzut în anexele la acord. Calendarele specifice pentru apropierea și punerea în aplicare de către Georgia a părților selectate ale acquis-ului UE vor ghida cooperarea în curs și vor constitui punctul central al programului Georgiei în materie de reformă internă și de modernizare. Orice „dialoguri periodice”, astfel cum sunt menționate în mod frecvent în acord, pot să acopere toate domeniile de politică menționate mai sus. Prin urmare, al doilea subcomitet se poate reuni în diferite configurații, în funcție de necesități. Prezenta propunere se bazează pe experiența dobândită în urma acordurilor de parteneriat și cooperare încheiate cu Georgia și are ca obiectiv să raționalizeze funcționarea structurii subcomitetului în cadrul Acordului de asociere. Atât UE, cât și Georgia s-au angajat să pună în aplicare acordul cu rapiditate și eficacitate. Prin urmare, prezenta propunere are ca obiectiv asigurarea faptului că acest cadru instituțional al acordului devine operațional cât mai curând posibil. În vederea facilitării acestui proces va fi deosebit de important să se adopte rapid regulamentul de procedură al Consiliului de asociere, al Comitetului de asociere și al subcomitetelor, astfel încât acestea să poată începe să funcționeze în curând. Se intenționează ca prima reuniune a Consiliului de asociere cu Georgia să aibă loc la 17 noiembrie 2014, dată care coincide cu cea a reuniunii Consiliului Afaceri Externe de la Bruxelles. 3. ELEMENTELE JURIDICE ALE PROPUNERII Pentru Uniune, temeiul juridic pentru autorizarea poziției care urmează să fie adoptată de Uniune în cadrul Consiliului de asociere instituit prin Acordul de asociere dintre UE și Georgia este Tratatul privind funcționarea Uniunii Europene, în special articolul 217 și articolul 218 alineatul (9). Pentru Comunitatea Europeană a Energiei Atomice, temeiul juridic pentru autorizarea poziției care urmează să fie adoptată în cadrul Consiliului de asociere instituit prin Acordul de asociere dintre UE și Georgia este Tratatul de instituire a Comunității Europene a Energiei Atomice, în special articolul 101. Având în vedere rezultatele negocierilor menționate mai sus, în baza articolului 217 și a articolului 218 alineatul (9) din TFUE, precum și a articolului 101 din Tratatul CEEA, Comisia Europeană propune ca Consiliul să adopte decizia de autorizare a poziției Uniunii și a Comunității Europene a Energiei Atomice care urmează să fie adoptată în cadrul primului Consiliu de asociere UE-Georgia cu privire la: – regulamentul de procedură pentru Consiliul de asociere și Comitetul de asociere, instituirea a două subcomitete și – delegarea anumitor competențe de către Consiliul de asociere Comitetului de asociere reunit în configurația comerț. Propunere de DECIZIE A CONSILIULUI ȘI A COMISIEI privind poziția care urmează să fie adoptată în numele Uniunii și al Comunității Europene a Energiei Atomice în cadrul Consiliului de asociere instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în legătură cu adoptarea regulamentului de procedură al Consiliului de asociere și al Comitetului de asociere, cu instituirea a două subcomitete și cu delegarea anumitor competențe de către Consiliul de asociere Comitetului de asociere reunit în configurația comerț CONSILIUL UNIUNII EUROPENE, COMISIA EUROPEANĂ, având în vedere Tratatul privind funcționarea Uniunii Europene, în special articolul 217 în coroborare cu articolul 218 alineatul (9), având în vedere Tratatul de instituire a Comunității Europene a Energiei Atomice, în special articolul 101, având în vedere propunerea Comisiei, întrucât: (1) Articolul 431 alineatele (3) și (4) din Acordul de asociere („acordul”) dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, prevede aplicarea parțială și cu titlu provizoriu a acordului. (2) Articolul 4 din Decizia Consiliului din 16 iunie 2014 privind semnarea și aplicarea cu titlu provizoriu a acordului stabilește anumite dispoziții ale acordului care urmează să fie aplicate cu titlu provizoriu. (3) Articolului 405 alineatul (2) din acord prevede că Consiliul de asociere își stabilește propriul regulament de procedură. (4) Articolul 405 alineatul (3) din acord prevede că Consiliul de asociere este prezidat, alternativ, de un reprezentant al Uniunii și de un reprezentant al Georgiei. (5) Articolul 407 alineatul (1) din acord prevede că Consiliul de asociere este asistat în îndeplinirea sarcinilor sale de un comitet de asociere, iar articolul 408 alineatul (1) prevede că Consiliul de asociere stabilește, în regulamentul său de procedură, sarcinile și modul de funcționare ale Comitetului de asociere. (6) Articolul 409 alineatul (1) prevede că Consiliul de asociere poate lua decizia de a institui orice alt subcomitet sau organism în domenii specifice, necesar pentru punerea în aplicare a acordului, care îl poate asista în îndeplinirea sarcinilor sale. (7) Consiliul de asociere este răspunzător de supravegherea și monitorizarea punerii în aplicare și a aplicării acordului. Consiliul de asociere poate delega Comitetului de asociere oricare dintre competențele sale, inclusiv competența de a lua decizii obligatorii. Este oportun ca Consiliul de asociere să delege Comitetului de asociere reunit în configurația comerț, astfel cum se prevede la articolul 408 alineatul (4) din acord, competența de a actualiza sau de a modifica anexele la acest acord care se referă la capitolele 1, 3, 5, 6 (anexa XV-C) și 8 din titlul IV (Comerț și aspecte legate de comerț), în temeiul articolului 406 alineatul (3) și al articolului 408 alineatul (2) din acord în măsura în care nu există dispoziții specifice în capitolele respective referitoare la actualizarea sau modificarea anexelor la acest acord, ADOPTĂ PREZENTA DECIZIE: Articolul 1 1. Poziția care urmează să fie adoptată în numele Uniunii și al Comunității Europene a Energiei Atomice în cadrul Consiliului de asociere instituit prin articolul 404 din Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, se stabilește în ceea ce privește: – adoptarea regulamentului de procedură al Consiliului de asociere și al Comitetului de asociere; – instituirea a două subcomitete și adoptarea regulamentului de procedură al acestora, precum și – delegarea anumitor competențe de către Consiliul de asociere Comitetului de asociere reunit în configurația comerț, în conformitate cu proiectele de decizie ale Consiliului de asociere, anexate la prezenta decizie. 2. Modificările tehnice minore aduse proiectelor de decizie pot fi acceptate de reprezentanții Uniunii și ai Comunității Europene a Energiei Atomice în cadrul Consiliului de asociere fără a fi necesară o altă decizie a Consiliului. Articolul 2 Consiliul de asociere este prezidat, din partea Uniunii, de Înaltul Reprezentant al Uniunii pentru afaceri externe și politica de securitate. Articolul 3 Prezenta decizie intră în vigoare la data adoptării. Adoptată la Bruxelles, Pentru Consiliu, Pentru Comisie, Președintele Președintele [1] JO L 261, 30.8.2014. ANEXE la Propunerea de DECIZIE A CONSILIULUI ȘI A COMISIEI privind poziția care urmează să fie adoptată în numele Uniunii și al Comunității Europene a Energiei Atomice în cadrul Consiliului de asociere instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în legătură cu adoptarea regulamentului de procedură al Consiliului de asociere și al Comitetului de asociere, cu instituirea a două subcomitete și cu delegarea anumitor competențe de către Consiliul de asociere Comitetului de asociere reunit în configurația comerț ANEXA 1 DECIZIA NR. 1/2014 A CONSILIULUI DE ASOCIERE UE-GEORGIA din … 2014 de adoptare a propriului regulament de procedură și a celui al Comitetului de asociere CONSILIUL DE ASOCIERE UE-GEORGIA, având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), în special articolul 404, întrucât: (1) În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014. (2) În conformitate cu articolul 405 alineatul (2) din acord, Consiliul de asociere își stabilește propriul regulament de procedură. (3) În conformitate cu articolul 407 alineatul (1) din acord, Consiliul de asociere este asistat, în exercitarea atribuțiilor sale, de către Comitetul de asociere, iar în conformitate cu articolul 408 alineatul (1), Consiliul de asociere stabilește, în regulamentul său de procedură, atribuțiile și modul de funcționare ale Comitetului de asociere, DECIDE: Articol unic Se adoptă regulamentul de procedură al Consiliului de asociere și cel al Comitetului de asociere, astfel cum sunt prevăzute în apendicele A și, respectiv, B. Adoptată la …, … || Pentru Uniunea Europeană Pentru Georgia APENDICELE A Regulamentul de procedură al Consiliului de asociere Acord de asociere - instituire a unei zone de liber schimb aprofundat și cuprinzător UE-Georgia Articolul 1 Dispoziții generale 1. Consiliul de asociere instituit în conformitate cu articolul 404 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”) își exercită atribuțiile în conformitate cu articolele 404 și 406 din acord. 2. Astfel cum se prevede la articolul 404 alineatul (2) și la articolul 405 alineatul (1) din acord, Consiliul de asociere este compus din membri ai Consiliului Uniunii Europene și din membri ai Comisiei Europene, pe de o parte, și din membri ai Guvernului Georgiei, pe de altă parte. Componența Consiliului de asociere ține seama de chestiunile specifice care trebuie abordate în cadrul fiecărei reuniuni. Atunci când este necesar și când ambele părți convin astfel, Consiliul de asociere se reunește la nivel de șefi de stat sau de guvern. 3. Astfel cum se prevede la articolul 406 alineatul (1) din acord, în vederea realizării obiectivelor acordului, Consiliul de asociere este împuternicit să ia decizii obligatorii pentru părți. Consiliul de asociere ia măsurile necesare pentru a pune în aplicare deciziile respective, inclusiv, dacă este necesar, împuternicind organismele specifice instituite în temeiul acordului să acționeze în numele său. De asemenea, Consiliul de asociere poate face recomandări. Acesta adoptă deciziile și recomandările prin acord între părți, după finalizarea procedurilor interne respective pentru adoptarea deciziilor și recomandărilor. Consiliul de asociere poate delega competențele sale Comitetului de asociere. 4. Părțile menționate în prezentul regulament de procedură sunt definite la articolul 428 din acord. Articolul 2 Președinția Părțile dețin președinția Consiliului de asociere, alternativ, pentru o perioadă de 12 luni. Prima perioadă începe la data primei reuniuni a Consiliului de asociere și se încheie la 31 decembrie în același an. Articolul 3 Reuniuni 1. Consiliul de asociere se reunește cel puțin o dată pe an, precum și atunci când circumstanțele impun acest lucru, prin acord comun. 2. Fiecare sesiune a Consiliului de asociere se desfășoară la o dată convenită de părți. 3. Reuniunile Consiliului de asociere sunt convocate în comun de către secretarii Consiliului de asociere, în acord cu președintele Consiliului de asociere, cel târziu cu 30 de zile înainte de data reuniunii. Articolul 4 Reprezentare 1. Membrii Consiliului de asociere pot fi reprezentați dacă nu sunt în măsură să participe la reuniune. În cazul în care un membru dorește să fie reprezentat, acesta trebuie să notifice în scris președintelui numele reprezentantului înainte de reuniunea la care urmează să fie reprezentat. 2. Reprezentantul unui membru al Consiliului de asociere exercită toate drepturile membrului pe care îl reprezintă. Articolul 5 Delegații 1. Membrii Consiliului de asociere pot fi însoțiți de funcționari. Înaintea fiecărei reuniuni, președintele este informat, prin intermediul secretariatului, cu privire la componența prevăzută a delegației fiecărei părți. 2. Consiliul de asociere poate, cu acordul părților, să invite reprezentanți ai altor organisme ale părților sau experți independenți dintr-un anumit domeniu care să participe la reuniunile sale, în calitate de observatori sau pentru a oferi informații cu privire la subiecte specifice. Părțile convin cu privire la termenii și condițiile în care acești observatori pot participa la reuniuni. Articolul 6 Secretariat Un funcționar al Secretariatului General al Consiliului Uniunii Europene și un funcționar al Georgiei exercită, în comun, funcția de secretari ai Consiliului de asociere. Articolul 7 Corespondență 1. Corespondența adresată Consiliului de asociere se trimite fie secretarului din partea UE, fie celui din partea Georgiei, care, la rândul său, informează celălalt secretar. 2. Secretariatul asigură transmiterea acestei corespondențe președintelui și, dacă este cazul, difuzarea sa în cadrul Consiliului de asociere. 3. Secretariatul transmite corespondența, după caz, Secretariatului General al Comisiei Europene, Serviciului European de Acțiune Externă, reprezentanțelor permanente pe lângă Uniunea Europeană ale statelor membre și Secretariatului General al Consiliului Uniunii Europene, precum și Misiunii Georgiei pe lângă Uniunea Europeană, transmițând copii, după caz, ministerului responsabil pentru afaceri externe sau ministerului responsabil pentru comerț și aspecte legate de comerț din Georgia. 4. Comunicările președintelui Consiliului de asociere sunt trimise destinatarilor de către secretariat, în numele președintelui Consiliului de asociere. Aceste comunicări se transmit, dacă este cazul, membrilor Consiliului de asociere astfel cum se prevede la alineatul (3). Articolul 8 Confidențialitate În afara cazului în care părțile decid altfel, reuniunile Consiliului de asociere nu sunt publice. Atunci când o parte transmite Consiliului de asociere informații semnalate drept confidențiale, cealaltă parte tratează aceste informații ca atare. Articolul 9 Ordinea de zi a reuniunilor 1. Președintele stabilește ordinea de zi provizorie a fiecărei reuniuni. Aceasta se transmite de către secretarii Consiliului de asociere destinatarilor menționați la articolul 7 din regulamentul de procedură, cel târziu cu 15 zile calendaristice înainte de data reuniunii. 2. Ordinea de zi provizorie conține punctele a căror înscriere pe ordinea de zi a fost cerută președintelui cel târziu cu 21 de zile calendaristice înainte de începerea reuniunii. Aceste puncte nu sunt înscrise pe ordinea de zi provizorie decât dacă documentele justificative relevante au fost transmise secretarilor înainte de data trimiterii ordinii de zi. 3. Consiliul de asociere adoptă ordinea de zi la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi dacă părțile convin astfel. 4. Președintele poate, în urma consultării cu părțile, să reducă termenele indicate la alineatul (1), pentru a lua în considerare cerințele unui caz particular. Articolul 10 Proces-verbal 1. Cei doi secretari întocmesc împreună un proiect de proces-verbal pentru fiecare reuniune. 2. Procesul-verbal cuprinde, ca regulă generală, pentru fiecare punct al ordinii de zi: (a) documentele prezentate Consiliului de asociere; (b) declarațiile a căror înscriere a fost cerută de către un membru al Consiliului de asociere; precum și (c) chestiunile asupra cărora părțile au ajuns la un acord, precum deciziile adoptate, declarațiile convenite și eventualele concluzii. 3. Proiectul de proces-verbal se supune spre aprobare Consiliului de asociere în termen de 20 de zile calendaristice după fiecare reuniune a Consiliului de asociere. Acesta se aprobă în termen de 45 de zile calendaristice de la încheierea fiecărei reuniuni a Consiliului de asociere. După aprobare, procesul-verbal se semnează de către președinte și de către cei doi secretari. O copie certificată se trimite fiecăruia dintre destinatarii menționați la articolul 7 din regulamentul de procedură. Articolul 11 Decizii și recomandări 1. În cazurile specifice în care acordul îi conferă competența de decizie sau în care această competență i-a fost delegată de Consiliul de asociere, Comitetul de asociere adoptă decizii. De asemenea, acesta formulează recomandări. Deciziile și recomandările se adoptă prin acord între părți. Fiecare decizie sau recomandare este semnată de câte un reprezentant al ambelor părți. Fără a aduce atingere alineatului (2), reprezentanții semnează aceste documente în timpul reuniunii în care se adoptă decizia sau recomandarea relevantă. 2. Consiliul de asociere poate să adopte decizii sau să formuleze recomandări prin procedură scrisă, dacă părțile convin astfel. În acest scop, textul propunerii este transmis în scris membrilor de către președintele Consiliului de asociere, în conformitate cu articolul 7 din regulamentul de procedură, cu o limită de timp de cel puțin 21 de zile calendaristice în care membrii trebuie să își exprime rezervele sau amendamentele. Președintele poate, în urma consultării cu părțile, să reducă termenele indicate anterior, pentru a lua în considerare cerințele unui caz particular. 3. Din momentul ajungerii la un acord cu privire la text, decizia sau recomandarea este semnată independent și succesiv de Uniune și de Georgia. Documentele adoptate de Consiliul de asociere se numesc „decizie” sau „recomandare”, în sensul articolului 406 alineatul (1) din acord. Secretariatul Consiliului de asociere atribuie fiecărei decizii sau recomandări un număr de ordine, menționează data adoptării și oferă o descriere a obiectului lor. Fiecare decizie prevede data intrării sale în vigoare. 4. Deciziile și recomandările Consiliului de asociere se autentifică de către cei doi secretari. 5. Deciziile și recomandările sunt transmise fiecăruia dintre destinatarii menționați la articolul 7 din prezentul regulament de procedură. 6. Fiecare parte poate decide să solicite publicarea, în propria sa publicație oficială, a deciziilor și recomandărilor Consiliului de asociere. Articolul 12 Regimul lingvistic 1. Limbile oficiale ale Consiliului de asociere sunt limbile oficiale ale părților. 2. În afara cazului în care se decide altfel, Consiliul de asociere deliberează pe baza documentelor întocmite în aceste limbi. Articolul 13 Cheltuieli 1. Fiecare parte își asumă orice cheltuieli rezultate în urma participării la reuniunile Consiliului de asociere, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații. 2. Cheltuielile legate de serviciile de interpretare la reuniuni și de traducerea și reproducerea documentelor sunt suportate de Uniunea Europeană, cu excepția cheltuielilor legate de interpretare și traducere dintr-una din limbile oficiale ale Uniunii Europene în limba georgiană și viceversa, care vor fi suportate de Georgia. 3. Alte cheltuieli privind organizarea reuniunilor sunt suportate de către partea care găzduiește reuniunile. Articolul 14 Comitetul de asociere 1. În conformitate cu articolul 407 alineatul (1) din acord, Consiliul de asociere este asistat în exercitarea atribuțiilor sale de către Comitetul de asociere. Comitetul este alcătuit din reprezentanți ai Uniunii, pe de o parte, și din reprezentanți ai Georgiei, pe de altă parte, la nivelul stabilit prin acord. 2. Comitetul de asociere pregătește reuniunile și deliberările Consiliului de asociere, pune în aplicare, dacă este cazul, deciziile acestuia și asigură, în general, continuitatea relațiilor de asociere și buna funcționare a acordului. Comitetul de asociere examinează toate problemele care îi sunt transmise de către Consiliul de asociere, precum și orice alte probleme care pot să apară în cadrul aplicării acordului. Comitetul de asociere prezintă Consiliului de asociere, spre aprobare, propuneri sau proiecte de decizii/recomandări. În conformitate cu articolul 408 alineatul (2) din acord, Consiliul de asociere poate delega Comitetului de asociere competența de a lua decizii în numele său. 3. Comitetul de asociere adoptă deciziile și formulează recomandările pentru care este împuternicit prin acord. 4. În cazul în care acordul menționează o obligație sau o posibilitate de consultare sau în cazul în care părțile decid de comun acord să se consulte reciproc, aceste consultări pot avea loc în cadrul Comitetului de asociere, în afara situațiilor în care acordul prevede altfel. Consultările pot continua în cadrul Consiliului de asociere, în cazul în care părțile convin astfel. Articolul 15 Modificarea regulamentului de procedură Prezentul regulament de procedură poate fi modificat în conformitate cu articolul 11 de mai sus. APENDICELE B Regulamentul de procedură al Comitetului de asociere și al subcomitetelor Acord de asociere - instituire a unei zone de liber schimb aprofundat și cuprinzător UE-Georgia Articolul 1 Dispoziții generale 1. Comitetul de asociere instituit în conformitate cu articolul 407 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”) asistă Consiliul de asociere în exercitarea atribuțiilor și funcțiilor sale și îndeplinește sarcinile prevăzute de acord și care i-au fost încredințate de Consiliul de asociere. În conformitate cu articolul 408 alineatul (1), Consiliul de asociere stabilește, în regulamentul său de procedură, atribuțiile și funcționarea Comitetului de asociere. 2. Comitetul de asociere pregătește reuniunile și deliberările Consiliului de asociere, pune în aplicare, dacă este cazul, deciziile acestuia și asigură, în general, continuitatea relațiilor de asociere și buna funcționare a Acordului de asociere. Comitetul de asociere examinează toate problemele care îi sunt transmise de Consiliul de asociere, precum și orice alte probleme care pot să apară în cadrul punerii în aplicare curente a acordului. Comitetul de asociere prezintă Consiliului de asociere, spre adoptare, propuneri sau proiecte de decizii sau recomandări. 3. Astfel cum se prevede la articolul 407 alineatul (2) din acord, Comitetul de asociere este compus din reprezentanți ai Uniunii și din reprezentanți ai Georgiei, în principiu la nivel de înalți funcționari, care să dețină competențe cu privire la chestiunile specifice urmând a fi abordate în cadrul unei anumite reuniuni. 4. În conformitate cu articolul 408 alineatul (4) din acord, în cazul în care Comitetul de asociere reunit în configurația comerț desfășoară sarcinile care îi sunt conferite prin titlul IV al acordului, acesta este alcătuit din înalți funcționari ai Comisiei Europene și ai Georgiei responsabili pentru comerț și aspecte legate de comerț. Un reprezentant al Comisiei Europene sau al Georgiei responsabil pentru comerț și aspecte legate de comerț exercită funcția de președinte în conformitate cu articolul 2 de mai jos. La reuniuni participă, de asemenea, un reprezentant al Serviciului European de Acțiune Externă. 5. Astfel cum se prevede la articolul 408 alineatul (3) din acord, Comitetul de asociere are competența de a adopta decizii în cazurile prevăzute în acord și în domeniile în care Consiliul de asociere i-a delegat competențe. Aceste decizii sunt obligatorii pentru părți, care iau măsurile necesare pentru a le pune în aplicare. Comitetul de asociere adoptă deciziile prin acord între părți, după finalizarea procedurilor interne în vederea adoptării lor. 6. Părțile menționate în prezentul regulament de procedură sunt definite în conformitate cu articolul 428 din acord. Articolul 2 Președinția Părțile dețin președinția Comitetului de asociere, alternativ, pentru o perioadă de 12 luni. Prima perioadă începe la data primei reuniuni a Comitetului de asociere și se încheie la 31 decembrie în același an. Articolul 3 Reuniuni 1. În afara cazului în care părțile convin altfel, Comitetul de asociere se întrunește în mod regulat, cel puțin o dată pe an. Se pot ține sesiuni extraordinare ale Comitetului de asociere la cererea oricăreia dintre părți, dacă părțile sunt de acord. 2. Președintele convoacă fiecare reuniune a Comitetului de asociere, locul și data acestora stabilindu-se de comun acord de către părți. Convocarea la reuniune este transmisă membrilor de către secretariatul Comitetului de asociere cel târziu cu 28 de zile calendaristice înainte de începerea reuniunii, cu excepția cazului în care părțile convin altfel. 3. Comitetul de asociere în configurația comerț se reunește cel puțin o dată pe an și atunci când circumstanțele impun acest lucru. Fiecare reuniune este convocată de către președintele Comitetului de asociere în configurația comerț la data, locul și conform modalităților convenite de părți. Convocarea la reuniune este transmisă membrilor de către secretariatul Comitetului de asociere reunit în configurația comerț cel târziu cu 15 zile calendaristice înainte de începerea reuniunii, în afara cazului în care părțile convin altfel. 4. În măsura posibilităților, reuniunea obișnuită a Comitetului de asociere este convocată cu suficient timp înainte de reuniunea obișnuită a Consiliului de asociere. 5. În mod excepțional și dacă părțile sunt de acord, reuniunile Comitetului de asociere pot fi desfășurate și prin orice mijloace tehnologice convenite, de exemplu prin videoconferință. Articolul 4 Delegații Înaintea fiecărei reuniuni, părțile sunt informate, prin intermediul secretariatului, cu privire la componența prevăzută a delegației fiecărei părți. Articolul 5 Secretariat 1. Un funcționar al Uniunii Europene și un funcționar al Georgiei exercită în comun funcția de secretari ai Comitetului de asociere și îndeplinesc împreună sarcinile de secretariat, în afara cazului în care prezentul regulament de procedură prevede altfel, într-un spirit de încredere reciprocă și de cooperare. 2. Un funcționar al Comisiei Europene și un funcționar al Georgiei responsabili pentru comerț și aspecte legate de comerț exercită în comun funcția de secretari ai Comitetului de asociere reunit în configurația de comerț. Articolul 6 Corespondență 1. Corespondența adresată Comitetului de asociere se trimite secretarului oricăreia dintre părți, care, la rândul său, informează celălalt secretar. 2. Secretariatul asigură transmiterea corespondenței adresate Comitetului de asociere către președintele comitetului și difuzarea sa, atunci când este cazul, ca documente menționate la articolul 7 din prezentul regulament de procedură. 3. Corespondența din partea președintelui Comitetului de asociere este trimisă părților de către secretariat, în numele președintelui Comitetului de asociere. Corespondența este difuzată, după caz, astfel cum se prevede la articolul 7 din prezentul regulament de procedură. Articolul 7 Documente 1. Documentele sunt difuzate prin intermediul secretarilor. 2. O parte transmite documentele sale propriului secretar. Secretarul transmite documentele respective secretarului celeilalte părți. 3. Secretarul Uniunii difuzează documentele către reprezentanții competenți ai Uniunii și transmite în mod sistematic o copie a acestei corespondențe secretarului Georgiei. 4. Secretarul Georgiei difuzează documentele către reprezentanții competenți ai Georgiei și transmite în mod sistematic o copie a acestei corespondențe secretarului Uniunii. Articolul 8 Confidențialitate În afara cazului în care părțile decid altfel, reuniunile Comitetului de asociere nu sunt publice. Atunci când o parte transmite Comitetului de asociere informații semnalate drept confidențiale, cealaltă parte tratează aceste informații ca atare. Articolul 9 Ordinea de zi a reuniunilor 1. Secretariatul Comitetului de asociere stabilește o ordine de zi provizorie pentru fiecare reuniune, precum și un proiect de concluzii operaționale, astfel cum se prevede la articolul 10 de mai jos, pe baza propunerilor părților. Ordinea de zi provizorie cuprinde punctele cu privire la care secretariatul Comitetului de asociere a primit, din partea unei părți, o cerere de înscriere pe ordinea de zi, însoțită de documentele relevante, cel târziu cu 21 de zile calendaristice înainte de data reuniunii. 2. Ordinea de zi provizorie, împreună cu documentele relevante, se difuzează, astfel cum se prevede la articolul 7, cel târziu cu 15 zile calendaristice înainte de începerea reuniunii. 3. Comitetul de asociere adoptă ordinea de zi la începutul fiecărei reuniuni. Alte puncte decât cele care figurează pe ordinea de zi provizorie pot fi înscrise pe ordinea de zi dacă părțile convin astfel. 4. Președintele Comitetului de asociere poate, cu acordul părților, să invite reprezentanți ai altor organisme ale părților sau experți independenți dintr-un anumit domeniu, pe o bază ad-hoc, care să participe la reuniunile sale pentru a oferi informații cu privire la subiecte specifice. Părțile se asigură că acești observatori sau experți respectă cerințele privind confidențialitatea. 5. Președintele reuniunii Comitetului de asociere poate, în urma consultării cu părțile, să reducă termenele indicate la alineatele (1) și (2), pentru a lua în considerare cerințele unui caz particular. Articolul 10 Proces-verbal și concluzii operaționale 1. Cei doi secretari întocmesc împreună un proiect de proces-verbal pentru fiecare reuniune. 2. Procesul-verbal cuprinde, ca regulă generală, în legătură cu fiecare punct al ordinii de zi: (a) lista participanților la reuniune, lista funcționarilor care îi însoțesc și lista eventualilor observatori sau experți prezenți la reuniune; (b) documentele prezentate Comitetului de asociere; (c) declarațiile a căror înscriere a fost solicitată de Comitetul de asociere; precum și (d) concluziile operaționale ale reuniunii, astfel cum se prevede la alineatul (4). 3. Proiectul de proces-verbal se înaintează spre aprobare Comitetului de asociere. Acesta se aprobă în termen de 28 de zile calendaristice de la încheierea fiecărei reuniuni a Comitetului de asociere. După aprobare, procesul-verbal se semnează de către președinte și de către cei doi secretari. O copie certificată se trimite fiecăruia dintre destinatarii menționați la articolul 7 din regulamentul de procedură. 4. Proiectul de concluzii operaționale ale fiecărei reuniuni este redactat de secretarul Comitetului de asociere al părții care deține președinția și este transmis părților, împreună cu ordinea de zi, în mod normal cel târziu cu 15 zile calendaristice înainte de începerea reuniunii. Acest proiect este actualizat în cursul reuniunii, iar la sfârșitul acesteia, în afara cazului în care s-a convenit altfel, Comitetul de asociere adoptă concluziile operaționale, care reflectă acțiunile subsecvente convenite de părți. După aprobare, concluziile operaționale sunt anexate la procesul-verbal, iar punerea lor în aplicare este examinată în cursul următoarelor reuniuni ale Comitetului de asociere. În acest scop, Comitetul de asociere adoptă un model care să permită urmărirea fiecărei acțiuni în raport cu un termen specific. Articolul 11 Decizii și recomandări 1. În cazurile specifice în care acordul îi conferă competența de a lua decizii sau în cazul în care această competență i-a fost delegată de către Consiliul de asociere, Comitetul de asociere ia decizii și formulează recomandări, prin acord între părți. Fiecare decizie sau recomandare este semnată de câte un reprezentant al ambelor părți. Fără a aduce atingere alineatului (2), reprezentanții semnează aceste documente în timpul reuniunii în care se adoptă decizia sau recomandarea relevantă. 2. Comitetul de asociere poate să adopte deciziile sau recomandările prin procedură scrisă, dacă părțile convin astfel. Procedura scrisă constă într-un schimb de note între cei doi secretari, în acord cu părțile. În acest scop, textul propunerii este difuzat în conformitate cu articolul 7, cu un termen de cel puțin 21 de zile calendaristice pentru comunicarea eventualelor rezerve sau modificări. Președintele Comitetului de asociere poate, în urma consultării cu părțile, să reducă termenele indicate în prezentul alineat, pentru a lua în considerare cerințele unui caz particular. Din momentul ajungerii la un acord cu privire la text, decizia sau recomandarea este semnată independent și succesiv de către un reprezentant al fiecărei părți. 3. Actele elaborate de Comitetul de asociere se numesc „decizie” sau „recomandare”. Fiecare decizie prevede data intrării sale în vigoare. 4. Deciziile și recomandările Comitetului de asociere se autentifică de către cei doi secretari. 5. Deciziile și recomandările sunt transmise ambelor părți. 6. Fiecare parte poate decide în legătură cu publicarea, în propria sa publicație oficială, a deciziilor și a recomandărilor Comitetului de asociere. Articolul 12 Rapoarte Comitetul de asociere raportează Consiliului de asociere cu privire la activitățile sale și ale subcomitetelor, grupurilor de lucru și ale altor organisme din cadrul său, cu ocazia fiecărei reuniuni ordinare a Consiliului de asociere. Articolul 13 Regimul lingvistic 1. Limbile oficiale ale Comitetului de asociere sunt limbile engleză și georgiană. 2. În afara cazului în care se decide altfel, Comitetul de asociere deliberează pe baza documentelor întocmite în ambele limbi menționate. Articolul 14 Cheltuieli 1. Fiecare parte suportă orice cheltuieli rezultate în urma participării la reuniunile Comitetului de asociere, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații. 2. Cheltuielile legate de organizarea reuniunilor și reproducerea documentelor sunt suportate de partea care găzduiește reuniunea. 3. Cheltuielile legate de serviciile de interpretare la reuniuni și de traducerea documentelor în sau din engleză și georgiană, astfel cum se prevede la articolul 13 alineatul (1) din prezentul regulament de procedură, sunt suportate de partea care găzduiește reuniunea. Interpretarea și traducerea în sau din alte limbi sunt suportate direct de partea solicitantă. Articolul 15 Modificarea regulamentului de procedură Prezentul regulament de procedură poate fi modificat printr-o decizie a Consiliului de asociere, în conformitate cu articolul 408 alineatul (1). Articolul 16 Subcomitete și grupuri de lucru specializate 1. În conformitate cu articolul 409 alineatul (2) din acord, Comitetul de asociere poate decide să înființeze subcomitete sau orice alt comitet sau organism special, în domenii specifice necesare pentru punerea în aplicare a acordului, altele decât cele prevăzute în acord, pentru a-l asista în exercitarea atribuțiilor sale. Comitetul de asociere poate decide desființarea oricărui astfel de subcomitet, comitet sau organism special. În afara cazului în care se decide altfel, aceste subcomitete își desfășoară activitatea sub autoritatea Comitetului de asociere, căruia îi transmit rapoarte după fiecare reuniune. 2. În afara cazului în care există dispoziții diferite prevăzute de acord sau convenite în cadrul Consiliului de asociere, prezentul regulament de procedură se aplică mutatis mutandis oricărui subcomitet, comitet sau organism special, astfel cum sunt menționate la alineatul (1) de mai sus. 3. Reuniunile subcomitetelor instituite în temeiul acordului pot fi organizate în mod flexibil, în funcție de necesități, fie în persoană, la Bruxelles sau în țara parteneră, fie, de exemplu, prin videoconferință. Subcomitetele ar trebui să reprezinte platforma pentru monitorizarea progreselor privind apropierea în domenii specifice, pentru discutarea anumitor chestiuni și probleme generate de acest proces și pentru formularea unor recomandări și concluzii operaționale. 4. Secretariatului Comitetului de asociere i se transmit copii ale întregii corespondențe și ale tuturor documentelor și comunicărilor aparținând unui subcomitet, comitet sau organism special, astfel cum sunt menționate la alineatul (1) de mai sus. 5. În afara cazului în care există dispoziții diferite prevăzute de acord sau convenite de părți în cadrul Consiliului de asociere, subcomitetele, comitetele și organismele speciale au numai competența de a face recomandări Comitetului de asociere. Articolul 17 Prezentul regulament de procedură se aplică mutatis mutandis Comitetului de asociere reunit în configurația comerț, în afara cazului în care se prevede altfel. ANEXA II DECIZIA NR. 2/2014 A CONSILIULUI DE ASOCIERE UE-GEORGIA din … 2014 privind înființarea a două subcomitete CONSILIUL DE ASOCIERE UE-GEORGIA, având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), în special articolul 409, întrucât: (1) În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014. (2) În conformitate cu articolul 409 alineatul (2), Consiliul de asociere poate lua decizia de a institui orice subcomitet sau organism în domenii specifice, necesar pentru punerea în aplicare a acordului, care să îl asiste în exercitarea atribuțiilor sale. (3) Pentru a permite desfășurarea de discuții la nivel de experți cu privire la domeniile-cheie care intră în domeniul de aplicare provizorie a acordului, ar trebui instituite două subcomitete. Atât lista subcomitetelor, cât și domeniul de activitate al subcomitetelor individuale pot fi modificate, cu acordul părților, ADOPTĂ PREZENTA DECIZIE: Articol unic Se instituie subcomitetele enumerate în apendicele A. Regulamentul de procedură al subcomitetelor este reglementat de articolul 16 din Regulamentul de procedură al Comitetului de asociere și al subcomitetelor Acordului de asociere UE-Georgia, adoptat prin Decizia nr. 1/2014 a Consiliului de asociere UE-Georgia. Adoptată la, Pentru Consiliul de asociere Președintele Apendicele A la ANEXA II Consiliul de asociere UE-Georgia Subcomitete instituite: (1) Subcomitetul pentru justiție, libertate și securitate; (2) Subcomitetul pentru cooperare economică și în alte sectoare. ANEXA III DECIZIA NR. 3/2014 A CONSILIULUI DE ASOCIERE UE-GEORGIA din … 2014 privind delegarea anumitor competențe de către Consiliul de asociere Comitetului de asociere reunit în configurația comerț CONSILIUL DE ASOCIERE UE-GEORGIA, având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), în special articolul 406 alineatul (3) și articolul 408 alineatul (2), întrucât: (1) Anumite părți ale acordului se aplică cu titlu provizoriu de la 1 septembrie 2014, în temeiul articolului 431 din acord. (2) Consiliul de asociere este responsabil pentru supravegherea și monitorizarea aplicării și punerii în aplicare a acordului. (3) Consiliul de asociere poate delega Comitetului de asociere oricare din competențele sale, inclusiv competența de a lua decizii cu caracter obligatoriu în temeiul articolului 408 alineatul (2) din acord. (4) Comitetul de asociere reunit în configurația comerț tratează toate aspectele legate de titlul IV (Comerț și aspecte legate de comerț), astfel cum se prevede la articolul 408 alineatul (4) din acord. (5) Este oportun ca, pentru a asigura punerea în aplicare eficientă și promptă a părții din acord instituind o zonă de liber schimb aprofundat și cuprinzător, Consiliul de asociere să delege Comitetului de asociere reunit în configurația comerț competența de a actualiza sau de a modifica anexele la acord care se referă la capitolele 1, 3, 5, 6 și 8 ale titlului IV (Comerț și aspecte legate de comerț) din acord, în măsura în care capitolele respective nu includ dispoziții specifice privind actualizarea sau modificarea anexelor la acord, ADOPTĂ PREZENTA DECIZIE: Articol unic Consiliul de asociere deleagă Comitetului de asociere reunit în configurația comerț, astfel cum se prevede la articolul 408 alineatul (4) din acord, competența de a actualiza sau de a modifica anexele care se referă la capitolele 1, 3, 5, 6 (anexa XV-C) și 8 ale titlului IV (Comerț și aspecte legate de comerț) din acord, în măsura în care capitolele respective nu includ dispoziții specifice privind actualizarea sau modificarea anexelor respective la acord. Uniunea Europeană Georgia